Tartalomjegyzék

[Alap adatok 2](#_Toc522740855)

[A klán leírása és működése 3](#_Toc522740856)

[Hadászat 7](#_Toc522740857)

[Toborzás 9](#_Toc522740858)

[Szabályzat kláncsatákra 10](#_Toc522740859)

[Klán csatákra alkalmas tankok listája 11](#_Toc522740860)

[Tájékozódjunk Discordon 12](#_Toc522740861)

[Klánélet 14](#_Toc522740862)

[Viselkedési kódex 15](#_Toc522740863)

[Rólam 16](#_Toc522740864)

Alap adatok

Klán név: **The Hundred**

Rövidítés: **[1-0-0]**

Alapítás dátuma: 2018.08.28.

Klán parancsnok: Grande\_\_Reagel

Discord: <https://discord.gg/FMKaZEw>

Logó:



A klán leírása és működése

A The Hundred igazából se nem hobby klán, se nem egy kompetitív klán, hanem valahol a kettő között szeretném rövid-közép távon elhelyezni. Úgy gondolom, hogy az emberek az alábbi okok miatt szeretnének egy klánhoz csatlakozni:

1. kredit/XP boosterek kihasználása
2. csapatos megmozdulások
3. könnyebb szakasztársat találni
4. fejlődés

1) Teljesen jogos igény, azt azonban tudni kell, hogy a minél magasabb pluszt adó boosterekhez minél magasabb szintű épületek kellenek. Ezek az épületek nyersanyagba kerülnek, sőt, maguk a boosterek is ún. ipari nyersanyagból készíthetőek, ezeket pedig klán csatákon (SH, előrenyomulás), illetve klántárssal való szakaszozás esetén lehet gyűjteni. Így ha valaki csatlakozik azért egy klánhoz, hogy gyorsabban farmolhasson kreditet, hozzá is kell raknia a maga részét, így a klán felől is jogos elvárás az, hogy a klántag igenis vegyen részt egy bizonyos számú csatán. Ezért sem nevezhetném ezt a klánt hobby klánnak, ugyanis van egy bizonyos követelmény.

2) Aki emiatt a pont miatt csatlakozik egy klánhoz, talán ez tekinthető a legideálisabb találkozásnak mindkét fél részéről, viszont bizony ilyenkor is kell kompromisszum (különösen egy új klán esetén). Egy új klán esetében sokszor fordul elő az az eset, hogy még nem vagyunk elegen, még az elején sok a gyenge/tapasztalatlan játékos, stb. A másik komoly probléma egy induló klán esetében az FC (Field Commander/Harctéri parancsnok) hiánya. Eleve nem szaladgálnak a WOT világában tucatjával az FC-k (hát még a minőségi FC-k), és mivel eleve ennyire „hiányszakma”, az a kevés is elmegy jobb klánokba. Ezekből kifolyólag nem biztos, hogy egy klán egyből napi szintű SH-zással fog indulni, sőt, valószínűleg T6 felé sem mennénk (persze ez nálam majd a toborzás sikerességétől fog múlni), a CW-k pedig a játékosok és FC-k minőségétől függ. Ezt kell elfogadnia egy olyan játékosnak, aki a csapatos megmozdulások miatt jelentkezik egy klánba.

3) Ez is igaz, sőt, nem tudom hányadik patchtől már szakaszozással is gyűjthetsz ipari nyersanyagot, viszont sokan beleesnek abba a hibába, hogy kizárólag szakaszoznak. Úgy gondolom, hogy szakasztársat már ezer másik fórumon (wotinfo, FB) lehet találni, úgyhogy bár támogatom azt, h a tagok egymással szakaszozhassanak, számomra klánszinten az számít aktívnak, aki részt vesz a klános megmozdulásokon.

4) Úgy tapasztalom (lehet rosszul), hogy manapság egyre kevesebb az igény a tudás fejlesztésére, ennek ellenére még mindig vannak olyanok, akik kifejezetten az egyéni fejlődést szem előtt tartva kezdenek el klánt keresni (ahogy anno én is). Számomra ezek a játékosok üde színfoltok, és szintén saját tapasztalat, hogy egyre kevesebb klán nyújt segítséget ebben. Ezt a „piaci rést” szeretném betömni és szeretném elérni, hogy ez a klán igenis vegyen részt a jövőben a magyar játékos közösség minőségének javításában. Ehhez persze szükség van arra, hogy olyan emberek érdeklődését is felkeltse ez a klán, akik valóban tudnak is segítni gyengébb társaiknak.

Ez mind szép és jó, de felmerül a kérdés, hogy *Hogyan? Milyen szervezeti felépítéssel akarjuk biztosítani a sikert? Mit tud ez a klán nyújtani a most klánt kereső, vagy klánt váltani akaró játékos közösségnek?*

A klán hierarchikus felépítésű, aminek az élén a mindenkori Parancsnok (későbbiekben PK) áll. A vezetőség viszont két, egymástól független területre fog oszlani:

* Klán vezetőség (KV)
* Hadászati vezetőség (HV)

A KV foglalkozik mindenféle, nem kláncsatákhoz köthető, de a klánélethez fontos területtel:

* toborzás
* mentorprogram
* viselkedési kódex
* házi versenyek
* stream, videokészítés
* aktivitás

A KV tagjai a PK, a Parancsnok helyettes(ek) (későbbiekben: PKH), illetve az adott terület megbízottja, ha az nem valamelyik PKH, illetve akiket a PK kijelöl. Ezek a tagok a beszélik át az adott területtel kapcsolatos kérdéseket, adott esetben szavazásra is bocsáthatják. Ilyenkor mindenkinek szavazata 1-t ér. FONTOS: A PK-NAK VÉTÓJOGA VAN, ÍGY AKÁR A SZAVAZÁST IS MEGAKADÁLYOZHATJA, VAGY EGY KORÁBBI DÖNTÉST IS VISSZAVONHAT!

A HV-ba tartozik a PK, a PKH és az FC-k. Ebben az esetben a PKH-k nem számítanak magasabb rangúnak az FC-knél (kivéve, ha a PK nincs jelen, akkor az ő kijelölt PKH-ja fogja helyettesíteni, vagy ha nem jelöl ki senkit maga helyett, akkor a PKH-k együttesen helyettesítik). Ebben a testületben az alábbi kérdésekkel foglalkoznak:

* SH-ra/CW-re alkalmas tankok
* SH-ra/CW-re taktika
* SH-ra/CW-re szabályzat
* kik lehetnek alkalmas FC-k
* SH szint

Ezek a tagok a beszélik át az adott területtel kapcsolatos kérdéseket, adott esetben szavazásra is bocsáthatják. Ilyenkor mindenkinek szavazata 1-t ér. FONTOS: A PK-NAK VÉTÓJOGA VAN, ÍGY AKÁR A SZAVAZÁST IS MEGAKADÁLYOZHATJA, VAGY EGY KORÁBBI DÖNTÉST IS VISSZAVONHAT!

A lehető leggyorsabb haladás érdekében felállítottam egy fontossági sorrendet az erődön belül, hogy melyik épületet kell fejlesztenünk:

1. Parancsnoki központ
2. Vadászbombázó/Tüzérosztály

(attól függően, hogy a HV melyiket részesíti előnyben)

1. Pénzügyi egység
2. Kiképző egység
3. Szállítóegység (T8 esetén 3. hely)
4. Hadizsákmány dandár (T10 esetén 3. hely)

Periféria épületek (csak akkor fejlesztendők, ha már a többi épület nem fejleszthető, de szükséges a Parancsnoki központ szintlépéséhez):

* Vadászbombázó/Tüzérosztály
* Katonai iskola
* Harckocsi lőtér

Mint látható, a Pénzügyi egység igen előkelő helyen található, ami annyit jelent, hogy szeretném minél hamarabb, minél magasabb szintre felhúzni, hogy már olyan kredit boostert lehessen készíteni, ami a tagok hasznára válik. Valószínűleg V-ös szinttől már gyártanánk boostert, onnantól kezdve érné meg. Viszont ha nagy az aktivitás, és a kockatermelés megengedi, hogy kisebb szinten is készítsünk boostert, akkor nincs akadálya annak sem. Ennek egy feltétele van: aktivitás.

Ha pedig már aktivitás: a klánba bekerülés feltételéről lentebb a Toborzásnál lesz szó, most viszont legyen szó a bent maradás feltételéről.

A klán megalakulás dátumától számított első TELJES hónapjától fog érvénybe lépni egy úgy gondolom fair feltételrendszer. Ahhoz, hogy valaki aktívnak számítson havonta 15 db SH-n köteles részt venni a SAJÁT klánjában. Hogy miért nem kockában határoztam meg a limitet? Az ember el tud menni légióskodni más klánokba, és ha valakinek van megfelelő tankja, akár X-es előrenyomulásban is részt tud venni máshol. Valamint ugye nem olyan régen a WG bevezette, hogy ha klántársak együtt szakaszoznak, akkor is jár kocka. Nincsen ezekkel semmi baj, sőt, utóbbi megoldást különösen támogatom, viszont ezek a dolgok legyenek szorgalmik. Azért vagyunk egy klán, hogy együtt játszunk, és nagyon frusztráló tud lenni, amikor 1-2 emberre vár a többi tag, hogy indulhasson SH-ra. Ha pedig mások letudnák légiósként a kockaszámot, szintén nem lenne fair azokkal szemben, akik a saját klánjukkal akarnak játszani.

Tehát, havi 15 SH, nem teljesítés esetén nincs egyből kirúgás, hanem az illető tartalék lesz egészen addig, amíg nem teljesíti az előírt követelményt. Ha teljesítette, visszakapja korábbi rangját. A klánban maximum 10 fő lehet tartalékos, abban az esetben, ha lenne 11., akkor időrendi sorrendben megválunk az aktuális tartalékállományból emberektől. Természetesen lehet kérni felmentést, ezt írásban jelezni kell valamelyik PKH, vagy konkrétan a PK felé megjelölve egy időintervallumot. Hosszabb intervallumú kérvény esetén a KV elbírálja azt és mérlegel, az illető további tagságáról.

Az új klántagok értelemszerűen újoncként lesznek jelen a klánban és egy hónapig ezt a titulust viselik, ez lesz a próbaidő. Aki újoncként nem teljesíti a követelményt, nem lesz tartalékos, hanem egyből a klánon kívülre kerül.

Akik teljesítették a próbaidőt, onnantól kezdve közlegénnyé avanzsálódnak és teljes jogú klántagokká válnak.

Azok a klántagok, akik nem rendelkeznek semmilyen különösebb ranggal, de egyéb közösségépítő vagy kiemelkedő teljesítményükkel elérhetik az Altiszti rangot, ami egyfajta elismerés a hozzáállásukért.

Hadászat

Itt pedig szeretném bemutatni azt, hogy hogyan is képzelem el a klánunk szerepét a harcok terén, rövid-, közép- és hosszútávon. Minden egyes játékmóddal kapcsolatos véleményemet külön-külön kifejtem, hogy kapjatok egy teljes képet arról, milyen fejlődési utat szeretnénk végigjárni.

1. **SH**

* Rövidtávon (azonnal): T6-ban kezdünk, egyelőre én vagyok az egyetlen FC, így nekem kellene mindig vinnem SH-t, ezért az első időszak célja az, hogy találjunk, akár kívülről, akár közületek olyan embereket, akik szeretnének FC-k lenni és van is hozzá valamennyi érzékük.
* Középtávon (0-1 év): T8ban az ember már szeretne kreditet is farmolni, illetve itt már a kockagyűjtés is jelentősebb, ezért itt már az eredmény is jobban számít. T8-ban gyakorlottabb FC-kre is szükség van. Szeretném minél hamarabb elérni azt, hogy T8ban is SH-zzunk, ehhez viszont a tagoknak aktívnak kell lenniük, rendelkezniük kell az SH-ra alkalmas tankokkal, és megfelelő legénységgel (minimum 2 db 100%-os, ebből az egyik 6. érzék)
* Hosszútávon (1+ év): Úgy gondolom, hogy az első év az aktivitásról, toborzásról, FC-k tapasztalatszerzéséről fog szólni. Igyekszünk megvetni a lábunkat T8-ban és ott eredményesek lenni. Ha ez sikerült, belekóstolgatunk T10-es SH-kba, amely egy felkészítés lesz az igazi célhoz: előrenyomulás.

1. **Előrenyomulás**

* Rövidtávon: Tudni kell, hogy az előrenyomuláson a saját ipari nyersanyagaidat teszed fel. Ebben a játékmódban hatalmasat lehet szakítani, de akár bukhatsz is, így ebbe a játékmódba már egy összeszokott, eredményes csapatat fogunk küldeni. Az első évben úgy gondolom erről nincs értelme beszélni.
* Középtávon: Az összes pontnál figyelembe kell venni, hogy nagyon sok mindent függ a toborzás sikerességétől, hogy milyen játékosok érkeznek hozzánk, akár FC-nek akár katonaként. Első sorban ezektől a dolgoktól függ, hogy a tervezettnél később vagy hamarabb tudnánk belevágni a különböző módokba.

* Hosszútávon: Ebben a játékmódban sikeres klán olyan szintű nyersanyag-utánpótlást tud magának generálni, ami megengedi azt, hogy a lehető leggyakrabban induljon kredit, harci XP, legénységi XP, szabad XP boost, felgyorsítva a játékosok fejlődését, akár kiváltva a forintokba kerülő prémium fiókokat. Ez a hosszútávú célunk.

1. **CW**


* Rövidtávon: úgy gondolom nincs miről beszélni
* Középtávon: szintén
* Hosszútávon: természetesen hosszútávon szeretnénk CW-ken részt venni. Őszinte leszek, ez még nekem is egy teljesen új dolog lenne, azt viszont tudom, hogy sok klán életében okozott mélypontot, esetleges összeomlást is, egy kudarcos CW kampány. Ennek semmiképpen sem akarom kitenni a klánt, így csak is akkor fogunk részt venni ilyen megmozduláson, ha reális esélyünk lesz egy minimális jutalmat begyűjtenünk, illetve ha a csapat elég összetartó ahhoz, hogy elviselje az esetleges kudarcot. Ha ez meg van, utána lehet nagyobb célokért küzdeni.

1. **Csapat csata**

* Rövidtávon: ez a játék mód nálunk nem fog prioritást élvezni, éppen ezért ezen csatákat nem fogjuk beleszámolni a kötelező csaták számába. Ezt a módot nem kell hogy feltétlenül FC vezesse, ez az egyetlen játékmód, amit bármilyen ranggal rendelkező játékos indíthat.
* Középtávon: -
* Hosszútávon: -

Az első hónapokban a legfontosabb feladtunk az aktivitás fenntartása mellett, hogy elérjük a minimum 3, de inkább 4 FC számot. Erre majd a vezetőséggel együtt ki fogjuk találni, hogy vagy a csapat csatákban lehet majd bizonyítani, vagy élesben T6-os SH-ban, egy már FC ranggal rendelkező felügyelete mellett.

Az előző klánomban rajtam kívül egy másik srác is úgy lett FC, hogy 0 tapasztalattal rendelkezett és ki akarta magát próbálni, és mint kiderült, van hozzá érzéke, persze még tanulni kell. Akárcsak nekem, hiszen én is az előző klánomban kezdtem el ezt az ipart, és hát azalatt a fél év alatt messze nem tudtam mindent kitanulni, viszont íme, ezt a statisztikát tudtam összehozni:



Annak érdekében, hogy elkerüljük a későbbi konfliktusokat, SH osztag feltöltése ÉRKEZÉSI sorrendben történik, magyarul nem történhet olyan, hogy egy gyengébb értékelésű játékost felcserélünk egy jobbra. Aki hamarabb lép be az osztagba, az jön SH-zni, ha valakinek át kell lépnie EU2-re (ugyanis csak is ezen a szervezen lehet SH-zni), de közben belép a helyére valaki, akkor nincs csere. Az SH-k előre meghatározott időpontokban fognak indulni, így aki tervezi, hogy aznap jön SH-zni, az szerintem lépjen egyből EU2-re.

Ha egyszer eljutunk arra a szintre, hogy CW-zzünk, ott már ez máshogy fog működni, mivel ez már téttel fog járni, ezért az FC kötelessége a rendelkezésre álló tagokból összehozni azt a csapatot, akit győzelemre tud vezetni, ezt pedig minden játékosnak KÖTELESSÉGE TUDOMÁSUL VENNI ÉS ELFOGADNI. Természetesen egy esetleges jutalomosztásra igyekezni fogunk kitalálni egy igazságos módszert, de ez még úgyis a jövő zenéje.

Az előrenyomulás esetén valószínűleg szintén érkezési sorrend alapján fog felállni a csapat.

Toborzás

Fentebb szó volt arról, hogy a már bent lévő tagoknak mi a teendőjük, ha a klánban szeretnének tevékenykedni, most pedig legyen szó arról, hogy mi a követelmény ahhoz, hogy valaki felvételt nyerjen a klánba. Igazából nem egyszerű egy reális, igazságos és a klán szempontjából is előnyös követelményt felállítani, de valamit egyszerűen muszáj, úgyhogy itt lennének az én elvárásaim:

* Minimum 1250 wn8 vagy 1500 recent wn8
* Abban az esetben, ha nem rendelkezik kláncsatákra alkalmas tankkal, vállalja, hogy 1 hónapon belül kifejleszt erre a célra alkalmas T6-os járművet (lista lentebb), 2 hónap alatt pedig egy T8-as járművet
* Minimum 16. életévét betöltötte
* Szabályzat és viselkedési kódex maradéktalan betartása

600 wn8 feletti játékost abban az esetben szívesen látunk, ha még nem érte el a 5000 csatát és emellett KOMOLYANVEHETŐ igénye van a fejlődésre. Úgy gondolom ez egy kicsit magyarázatra szorul: anno én azért kezdtem el klánt keresni, hogy a jobb játékosok foglalkozzanak velem, így az egyéni képességeim fejlődjenek. Bár talán van ebben nekem is felelősségem, de ez nem valósult meg, és csak saját erőből jutottam el odáig, ahol most vagyok (már ha azt lehet saját erőnek venni, hogy mások elemzéseit, sikeres replayeit nézegettem). Es miért 5000? Mert nagyjából ez az a csataszám, amikor egy egyedül játszó játékos még nem igazán tudhatott meg sokat a játékról, illetve a hibás reflexek sem mélyültek úgy el, hogy ne lehessen azokat kijavítani. Ezzel az opcióval csak azok a játékosok éljenek, akik tényleg fejlődni akarnak és sértődés nélkül tudják fogadni az EPÍTŐJELLEGŰ kritikát, tanácsokat a jobbaktól, tapasztaltabbaktól. Még nekem is van BŐVEN mit tanulnom. Azt viszont leszögezném, hogy 75-25%-os arányban fogunk ilyen játékosokat felvenni, magyarul csak minden 4.-et. Ha túl sok a gyengébb képességű játékos, akkor nincs kitől tanuljanak, illetve a klánnak sem a képzés az egyetlen célja.

Mindezek mellett szeretnék teret adni annak a lehetőségnek is, hogy valaki a közeli barátaival, családtagjaival egy klánban játszhasson. Ez azt jelenti, ha egy klántag szeretné behozni édesapját, anyját, testvérét, unokatestvérét, gyerekkori cimboráját, stb. annak az útjába nem akarok állni, tehát rájuk nem vonatkozik a wn8 követelmény, DE MINDEN MÁS SZABÁLY IGEN! Az, hogy valaki játékon belül haverkodott össze valakivel, vagy már xy-nal játszottam ebben-abban a klánban, nem tartozik bele ebbe a kategóriába. Az sem megengedett, hogy valaki behoz valakit, aki helyett majd ő teljesíti pl. a csataszámra vonatkozó követelményt. Ne csapjuk be magunkat, ezzel a klán nincs kisegítve. Egyszer-egyszer belefér, rendszeresen nem, akkor is csak engedéllyel, ezt egyértelműen jelezve.

A fenti követelmények a későbbiekben változhatnak, és remélhetőleg inkább az elvárt wn8 növekedésével. Viszont azt hiszem ennél a pontnál kell leszögeznem egy nagyon fontos dolgot: soha, senki nem lesz kirúgva a klánból a wn8-a miatt. Aki már klántag, az is marad. Hiába emelkedik az elvárt wn8 és ezáltal kerülnek már meglévő tagok esetlegesen az elvárás alá, emiatt nem lesznek eltávolítva, elismerve és megbecsülve a munkájukat, hogy lehetővé tették az elvárások növelését. Egy klán 100 fős, ha van benne 30-40 kompetitív játékra alkalmas játékos, már bőven elég, így nem kell csúnyán mondva helyet csinálni a jobbak számára, nem beszélve a természetes fluktuációról.

Szabályzat kláncsatákra

* SH/CW/előrenyomulás esetén a discord használata kötelező
* A visszaszámlálás első 30 másodpercében kizárólag az FC beszél, amíg ismerteti a taktikát. Amint ez megtörtént, mindenki F5-tel jelzi a feladat tudomásul vételét, csak az jelzi szóban, akinek nem volt egyértelmű
* Az FC taktikáját senki nem bírálhatja felül, még egy másik FC rangban lévő társ sem! Egyrészt ha a csapat együtt dolgozik, egy rossz taktika is sikerülhet. Másrészt ha eleve ki sincs próbálva, sosem derül ki, hogy amúgy működhetne-e vagy hol kell javítani rajta
* Ha spotoltak, F7
* Ha felderítetlen tank talált el, jelezd a minimapon, a tanktípust pedig szóban jelezd
* Olyan tankot hozz, amit az FC kér! Szorzózni/tankot húzni randomban kell.
* Ne dühöngj! Nem vagyunk álszentek, egy-egy káromkodás normális reakció, de az nem tolerálható, ha valaki minden egyes sikertelen lövésénél rage-el.
* SH-n nincs eredménykényszer, ezért a másikat kritizálni adott meccsen nyújtott teljesítménye miatt tilos! A hibákra fel lehet, sőt fel is kell hívni a figyelmet, de kizárólag építő jelleggel.
* Ha valaki egy megnyerhető meccsen egyedül marad, egyedül az ő feladata a saját tudásával megnyerni a meccset, maximum az FC adhat tippet függetlenül attól, hogy milyen képességű játékosunk maradt egyedül. Nincs annál zavaróbb, ha a másik 6 ember 10 különböző irányba tereli a játékost.
* Az FC utasítását követni kell! Ha bizonytalan vagy a küldetés sikerességében, jelezd röviden az okát. Ha az FC megerősíti másodszorra is az utasítást, szó nélkül teljesítsd!
* Csaló mod használata TILOS! Ha valakiről bebizonyosodik, hogy illegális modot használ, azonnali kizárás jár érte. Csaló modokra vonatkozóan a WG álláspontja a mérvadó.
* Csak FC ranggal rendelkező játékos indíthat SH/előrenyomulást-t. Csapat csatára ez nem vonatkozik.
* Az FC lehetőségeihez mérten jelentse be azokat a napokat, amikor szeretne SH-t vezetni, hogy a játékosok és a többi FC is tudjon ez alapján tervezni. Ha valami változás történik, ezt is idejében jelezze.
* csak olyan légiós vehet részt a Sh-inkon, akit ismerünk, magyarul valakinek fent van a barátlistáján. Köteles feljönni discordra, egyéb esetben nem jöhet
* saját klántag MINDIG előnyt élvez a légióssal szemben

Szankciók:

* Első két kihágás esetén figyelmeztetés, harmadiknál kizárás az osztagból. Felelős: FC
* Ha valakinél rendszeresen probléma merül fel, az FC-k ezt jelzik a PK és PKH felé, akik mérlegelnek. Ha van értelme, elbeszélgetnek a játékossal, ha nincs, kirúgás jár érte. Felelős: PK, PKH

Klán csatákra alkalmas tankok listája

Mivel az elején T6-os SH-kon fogunk részt venni, esetleg nem túl sokára T8-ban, ezért csak ebben a két tierben gyűjtöttem össze azokat a tankokat, amik majd kelleni fognak, és mivel kifejezetten SH-ról van szó, amiről azt kell tudni, hogy könnyen lehet Himmelsdorf után Malinovka, próbáltam olyan tankokat kiválasztani, amelyek megállják a melyüket mindkét leosztásban. Természetesen a speckó tankok (Strv S1. UDES, Vk 100.01.P, O-HO, stb.) is be fognak kerülni egy CW-vel és előrenyomulással bővített listán. Ez kifejezetten az én listám, amint lesz több FC-nk, az ő kedvelt tankjaikkal is kibővítjük, sőt, valószínűleg ezt majd egy külön file-ba fogom összedobni, hogy átlátható legyen.

Tier 6

Lightok: Medek:

Type 64 Cromwell (B)

MT-25 T34-85M

59-16 Pudel

VK 28.01 P.43 bis

VK 30.02 M

VK 30.01 P

VK 30.01 D

Tier 8

Lightok: Medek: Heavyk:

LTTB Obj. 416 Caernavron

WZ-132 T-44(-100) T26E5

M41 Bulldog Lorr. 40t Defender

M41 90 GF Centurion I (5/1) AMX 50 100

T92 Primo Victoria IS-3

Chrysler GF

T32

Löwe

Tájékozódjunk Discordon

Elérési útvonal: <https://discord.gg/FMKaZEw>

Ezen a linken el tudjátok érni a klán discord szerverét. Ha már le van töltve a program, akkor a ’Join server’-re kattintva a felugró sávba bemásoljátok a linket, és már ott is vagytok a szerveren. Ha még nincs a gépedre telepítve a discord, akkor sincs semmi gond, böngészőn keresztül is el tudod érni, azonban klántagként erősen javaslom a program letöltését és telepítését, egyrészt sokkal kényelmesebb, és a discord alapvetően egy adatforgalom barát program, viszont a Chrome például nem, és ha azon nyitod meg, akkor azért okozhat problémát, ha nem épp egy erőmű a számítógéped.

Szóval csatlakoztál a szerverre, és eléd is tárul annak minden lehetősége. Ebben a bekezdésben pedig most arról fogok írni, hogy melyik topic mire is (lesz) használatos a discordon.

* **Ne zavarj**: kezdjük mindjárt a legegyszerűbbel. Ez az ún. AFK szoba, ahova a program automatikusan átpakol téged és lenémítja a mikrofonodat abban az esetben, ha 10 percig inaktív vagy a discordon (csak hangkommunikáció alapú szobákból tesz ki). Ezáltal ha elmennél a géptől, csak elfelejtetted magad áttenni ide, a géped megteszi helyetted.
* **Klánélet**: ebben a topicban találjátok meg a chat-elésre és fórumozásra fenntartott szobákat. A **társalgó** a legalapabb szoba, bejelentkezéskor mindenki ezt látja legelőször, és ide nem kell senkinek sem különösebb jogosultság ahhoz, hogy olvassa és kommunikáljon. Nem úgy már a **mentor\_program** szobához, amihez csakis klántagok férhetnek hozzá. Ez a felület a fejlődni- és tanítani vágyóknak van fenntartva, hogy ide tölthessenek fel replayeket azok, akik valamit meg akarnak beszélni a társakkal akár tanuló, akár oktató jelleggel, és a tapasztaltabb, jobb játékosok pedig kielemzik azokat összefüggősen, írásban, hogy bárki számára tanulságos lehessen. Azonban egy dolog jusson eszetekbe: csak olyanok rakjanak fel ide replayeket, akik tényleg komolyan gondolják, hogy fejlődni akarnak, és képesek elviselni az esetleges negatív, de építőjellegű kritikákat. A legepicebbnek tűnő replayekben is lehet hibákat találni, amikre nem azért hívjuk fel a figyelmet, hogy kisebbé tegyük azt a bizonyos kört, hanem hogy törekedjünk a tökéletességre és csiszoljuk a játékunkat. Persze senki nem lesz tökéletes soha, de fejlődést akkor érünk el, ha törekszünk rá. Azok, akik viszont csak „dicsekedni” akarnak a jól sikerült körükkel, azok pedig akár screenshotot, akár replayt, videot is feltehetnek az **örömködőbe**, vagy akinek rossz napja van, az pedig a **dühöngőbe**. FIGYELEM! A dühöngő nem azért van, hogy ordenáré állatok legyünk, és 10 percenként oda írkáljunk. A másik oldalról pedig azt is vegyük figyelembe, hogy ilyenkor a dühöngő személy felfokozott érzelmi állapotba kerül, legyünk toleránsabbak. Igazából talán az lenne a legjobb, ha nem is reagálnánk rá semmit ☺
* **Hírfolyam**: ebben a topicban találjátok azokat a témákat, amelyek a klánélethez tartozó információkat, újdonságokat, változásokat fogják veletek ismertetni. Az egyik ilyen a **dashboard**, amely a változásokat, hirdetéseket, felhívásokat fogjátok megtalálni. Ezt a szobát bármelyik klántag olvashatja, de csakis a PK és a PKH-k írhatnak bele. A másik ilyen az **osztag\_időpontok**, itt pedig a meghirdetett SH/előrenyomulás időpontokat fogjátok látni. Ide kizárólag a PK-nak és az FC-knek van jogosultságuk írni, de olvasni bármelyik kántag olvashatja.
* **Osztag/Kláncsaták szobák**: értelemszerűen ezen topic szobáiban gyűlünk össze, amikor valamilyen megmozdulásban veszünk részt, minden tiernek lesz külön szobája, abban az esetben, ha több azonos tierű osztag is fog tudni indulni, akkor annyi szobát fogunk létrehozni, amennyi szükséges. Itt inkább az az érdekes, hogy mindegyik szobában csak annyi játékos lehet jelen, amennyi férőhely van az osztaghoz. Azok a játékosok, akik szívesen jönnének osztagba, de abban a pillanatban nincsen üres hely a számukra, akkor az **Osztagra várakozók** szobában várakozzanak (ezalatt nyugodtan játszhatnak, beszélgethetnek, szakaszozhatnak, a mikrofonjuk is le lehet némítva), csak az a lényeg, hogy ha az FC átlép oda, hogy van egy üres hely, akkor hallják, és csatlakozzanak.
* **Szakasz szobák**: értelemszerű, azon szobák, ahova elvonulhatnak a szakaszok, ha másoktól zavartalanul játszhassanak.
* **Vezetőségi**: ez a topic a vezetőségnek van fenntartva, lesz egy külön a **klán\_vezetőség**nek és egy másik a **hadászati\_vezetőség**nek. Ezeket a szobákat kizárólag az ebbe a két csoportba beletartozó tagok láthatják a beszélgetéseket és írhatnak bele. A **Tárgyaló** pedig arra az esetre van, ha szükség van szóbeli elbeszélgetésre akár egy taggal, akár egy felvételizővel, vagy akár a későbbiekben egy mások klánparancsnokkal az összeolvadásról (természetesen a mi klánunkba való integráció esetén), vagy szövetségről.

Klánélet

Itt pedig azokról a dolgokról olvashattok, hogy milyen tervekkel szeretném a klánt népszerűsíteni, a tagokat motiválni és egy élvezhető klánná tenni.

Mentor program:

Erről már korábban olvashattatok, amely már a klán megalakulásával együtt indulni is fog. A discordon található lesz majd egy ilyen nevű text alapú társalgó, ahova feltöltitek a visszajátszásaitokat, és a tapaszt, jobb játékosok (mentorok) kielemzik azokat nektek. Úgy gondolom, hogy egy új klán esetén ez az, amit egyből lehet vállalni, azonban ha kiépült a klánunk, és sikerült sok jó játékost magunkhoz csábítani, akkor ez a mentor program akár szintet is léphet, és a jó játékosaink közül páran jelentkezhetnek mentornak, akik érzik magukban a vágyat, hogy egy kicsit tegyenek a magyar játékos közösségért, és akár gyakorlóban, szakaszban segítsenek fejlődni az arra vágyóknak. Ez utóbbi viszont még csak terv a jövőre nézve.

Versenyek:

Ez is a jövő zenéje, hiszen ez a klán létszámától függ, viszont garantálom, hogy lesznek versenyek. Kezdetekben a versenyek első sorban nem a teljesítménynek fognak szólni, hanem az aktivitásnak. Mindjárt itt az első, amit mindenképpen ki fogok hirdetni, de FIGYELEM! EZ A VERSENY CSAK AKKOR KERÜL KIÍRÁSRA, AMINT A KLÁN ELÉR 25 AKTÍV FŐT (magyarul ha az előző hónapban a tagok közül minimum 25-en teljesítették a legalább 15 SH-t, akkor a következő hónaptól él a verseny): a legtöbb sh-n résztvevő nyer 200 goldot. Jelképes ugyan, de terveim szerint minden hónapban szeretném ezt meghirdetni, és 200 ft (kb ennyire kerül) nem az, ami a földhöz vág, ennyit rá tudok szánni a klánomra. Ezzel nem megvenni szeretnélek titeket, hanem ösztönözni. Nagyobb díjazásra viszont nincs keretem, komolyabb versenyeken esetleg akkor lehetnek nagyobb jutalmak – akár prém tank vagy fiók – ha érkeznek felajánlások is. A havi 200 goldot viszont tudom garantálni.

Stream, videozás:

Szintén a jövő zenéje, viszont nekem ez is egy célom, hogy legyen a klánnak saját videosa, akár több. Ha streameljük például az SH-inkat vagy amikor klántagok szakaszoznak, bepillantást adhatunk a külsős embereknek, akik ha éppen klánt keresnek, megnyerhetjük őket magunknak, és ha azt mondjuk a klánunkról egy tagfelvétel hirdetésnél, hogy „Gyere hozzánk, mert itt jó a hangulat”, akkor már nem is olyan süket duma, feltéve, ha tényleg jó. ☺

A másik pedig, hogy ugyan van sok videokészítő, de úgy vélem olyannyira le vannak terhelve, hogy nagyon sok szuper csata vész el az éterben. Ha egy játékosnak egy jól sikerült körét megörökítik, az mindig plusz motivációt jelent. Ha rossz napja van, bármikor visszanézheti, ebből is erőt merítve, hogy Ő ilyet is tud. Magamból indulok ki, már viszonylag sokszor szerepeltem egy bizonyos csatornán ~~Wotnoobians~~, és mindig jó érzéssel töltött el.

Viselkedési kódex

Úgy gondolom, hogy annak érdekében, hogy a konfliktusokat a lehető legkisebbre redukáljuk, és tudjunk a fejlődéssel, építkezéssel, a magával a nagybetűs JÁTÉKKAL foglalkozni, szükség van egy minimális szabályozásra. Viszont ne értsétek félre, nem azért, mert a véleményt magatokban kell tartani. Nem azért, hogy ne lehessetek önmagatok. Viszont azt tudni kell, amikor az ember egy nagy közösségnek a tagja – márpedig 100 fő az már egy elég nagy közösség -, kiküszöbölhetetlen, hogy ne legyenek súrlódások és lehetetlen, hogy mindenki mindenkit szeressen. Éppen ezért egy MINIMÁLIS szabályozás szükséges ahhoz, hogy békében együtt „élhessünk”.

* SENKIT NEM BÁNTUNK A JÁTÉKTUDÁSA MIATT – vízióm szerint ebben a klánban egyszerre lesznek kitűnő játékosok, akikkel részt vehetünk majd a WOT kompetitív módjaiban, és lesznek olyan gyengébb játékosok, akik a kikapcsolódásért járnak fel játszani, de azt akkor már egy aktívan tegyék. Ebben a klánban egyszerre meg lesz a szerepe a jobb és rosszabb játékosnak egyaránt.
* A KLÁN NEM KÖZÉLETI FÓRUM, HANEM EGY JÁTÉKOSKÖZÖSSÉG – mellőzzünk mindenféle politikai, faji, vallási, szexuális, genderizmushoz köthető témát. Ha néhány tag erős késztetést érez arra, hogy mégis beszélgessen ezekről a dolgokról, azt csakis privátban, és ott is kulturált keretek között. Ha viszont egy esetleges konfliktus veszélyezteti a klán egységét, számoljanak azzal, hogy a helyzet súlyosságától függően akár kirúgás is lehet a vége.
* KONTEOZÁS NINCS – eleve elítélem a konteokat, de azt is tudom, hogy a játékosok többsége nem tud túllépni ezen a jelenségen, viszont van érvem, hogy miért is fogadhatja el mindenki azt, hogy ne terjesszen konteokat a klánban: feltételezhetően lesznek kezdő játékosaink, akik akkor ismerkednek épp a játékkal. Adjuk meg nekik az esélyt, hogy fejlődjenek, és eljuthassanak egy magasabb szintre, mintsem már az első pár ezer csatáiknál beléjük „neveljük”, hogy itt rajtuk nem múlik semmi. Igenis múlik, a kitartó munkával. Aki legalább ezt nem fogadja el, arra nincs szüksége ennek a klánnak.
* NE FELEDD, AHOL A JÁTÉKOSNEVED ISMERT, OTT KÉPVISELED A KLÁNODAT – szólás és véleményszabadság van, viszont egy közösség is megválogathatja, hogy kit fogad be. Akinek a tevékenysége csorbát üt a klán hírnevén, megítélésén, legyen az a legjobb vagy legrosszabb játékosunk, távozik. Bárkiért ki fogok állni bárhol, egészen addig, amíg az illető nem ment túl a józanság határán.

Mindezeket a PKH-k fogják figyelni és betartatni. egyfajta moderátorként fognak működni a discordon. Ami olyan, azt törölni fogják, ha pedig a továbbra sem csitulnak a kedélyek, jogukban áll 1 óra bant is adni az érintetteknek. Ha panasz van a PKH-k moderátori tevékenységére, természetesen lehetőség van ezzel felkeresni a PK-t, hogy kivizsgálja a dolgokat.

Rólam

Aztán így a végére pár szó rólam, ha még nem untál bele az olvasásba.

26 éves vagyok, Miskolctól nem messze lakok egy községben, jelenleg 4 műszakban dolgozom egy raktárban. A játékkal lassan 2,5 év játszom, már több mint 10 X-es tankom van, és hamarosan gyarapodni fog ez a szám. Kedvenc X-es tankom azt hiszem a Super Conqueror, ha kisebb tierben kellene kedvencet mondani, akkor talán a Type 64.

Alapvetően minden osztállyal szeretek játszani, kivéve az artykkal, de a személyes küldik és jutalmak miatt azt is meg kell csinálnom, csak hát sikerült a legalkalmatlanabb ágba belevágnom anno (francia). T8-ig a könnyűekkel szeretek a legjobban játszani, afelett viszont már elég kevésnek érzem a lightokat, nem igazán találtam meg eddig a nekem valót. Itt már talán a heavy-ket szeretem, de őszintén bevallom: tier 10-ben még nem tudom azt a teljesítményt hozni, amit mondjuk T6-T9-ben, viszont folyamatosan fejlődök – kivéve az utóbbi időben, mert belekezdtem az amcsi med ágba, és épp az M26 Pershingnél járok, az amerikai közepes tankok Black Prince. Remélem az M48 Patton megéri az agygörcsöt.

Játékstílusom agresszív, talán túl agresszív is, sajnos ezt nem tudom magamról levetkőzni, pedig sokat lendítene a tudásomon és a játékélményemen.

Aki wotinfo-zik, az már ismerhet engem, ugyanis egy jó ideig aktív tagja voltam annak a fórumközösségnek. Nem voltam sose az a visszafogott típus, nem szerettem sose a felesleges picsogást és az alaptalan hazugságok terjesztését, amiért volt is néhány vitám konteosokkal, de egyéb témában is szívesen mondom el a véleményemet, még ha az sokszor nem is tetszik mindenkinek.

Nagyjából másfél éve vágtam bele a klánosdiba és 2017 tavasza végén csatlakoztam egy viszonylag népesebb, neves klánhoz. Igazából olyan céllal jelentkeztem, hogy itt sok jó játékos van, majd tanulhatok tőlük, de valójában azt kell, hogy mondjam, bár eltöltöttem ott 9 hónapot, nem igazán sikerült beilleszkednem. Más játékokban sem voltam soha az életben klántag, új helyzet volt nekem ez az egész, és itt már kialakult, hogy ki kinek a pajtija, barátja, szakasztársa, valahogy sose fértem oda, de az én számlámra írható, hogy nem is nagyon erőltettem. A második állomásom egy kicsi, épülő klán volt. Mivel olyan ambícióim voltak, hogy ki akarom magam próbálni FC-ként, kellett ehhez egy olyan klán, ahol már csak az átlag feletti statom miatt is megkapom a bizalmat. Nos, itt olyan bizalmat kaptam, hogy talán 2 hónapon belül PKH lettem. Bár sose volt baj a motivációmmal, ekkorra még elszántabb lettem. Belevetettem magam a munkába, és próbáltam valami maradandót alkotni. Olyan szabályokat, rendszereket próbáltam ott létrehozni, amelyeket most ezalatt a tizenegynéhány oldalon keresztül olvashattatok.

Végül a PK pozíció megüresedett, ugyanis az akkori PK-nak egészségügyi és egyéb személyes problémák miatt le kellett adnia a rangot, a klántagok pedig a saját kezükbe vették a döntés jogát, hogy ők válasszanak PK-t. Én is indultam, nem nyertem, viszont úgy gondoltam, hogy az a rengeteg ötlet, amelyek már akkor körvonalazódtak a fejemben, megérdemelne egy próbát, hogy létre tudom-e hozni és felépíteni azt a klánt, amit elképzeltem. Ennek a klánnak olvassátok most a sorait. A vízióm az, hogy egy teljesen új klán is fel tud törni és ki tudja magát nőni, ha megfelelő szervezettség és motiváció van mögötte. Nem célom letaszítani a FAME-t Európa trónjáról, de még csak a TRIGG-et sem hiszem, hogy valaha megszorongatjuk, viszont úgy gondolom, hogy egy szervezett, nem teljesen kötelezettségmentes klán is lehet élvezhető, szórakoztató (gondolom a két említett klán játékosai sem zokognak az Obj 907-jeikben üldögélve). Szeretnék egy nagyon aktív klánt, ami a jövőben CW-ken is eredményesen részt vehet. És hogy miért jelentkezz ebbe a klánba? Ha végig olvastad az egész leírást, akkor túl sok mindent már nem tudok hozzáfűzni. Szerintem látható, hogy motivált vagyok, telis-tele ötletekkel és bár sokan sokszor nem látják a szervezettség, rendszerezettség előnyét, én mindig ezeknek vagyok a híve, és úgy gondolom egy olyan klán, amely csak úgy megy a vakvilágba mindenféle szervezettség nélkül, az előbb-utóbb valahol megbukik. Remélem ti elég profinak látjátok az én elképzelésemet ahhoz, hogy ez meggyőzzön titeket arról, hogy még ha ezt magunknak is kell felépíteni, ilyen háttér mellett képtelenség, hogy ne nőjük ki magunkat és mi is belesüllyedjünk a középszerűségbe. Én garantálom, hogy ez a fajta hozzáállás addig megmarad, amíg létezik a klán. A többi rajtatok áll.